**E L Ő T E R J E S Z T É S**

**Fakivágásra beérkezett pályázatok elbírálása**

Előadó: Sipos-Nagy Anita igazgatási ügyintéző

Előterjesztést készítette: Sipos-Nagy Anita igazgatási ügyintéző

Tisztelt Képviselő-testület!

Nick Község Önkormányzatának megrendelése alapján 2016. május 12-én elkészül a Rákóczi utcában lévő fák egészségügyi állapotának felmérése. A felmérés eredményeképpen a következő fák kivágása indokolt:

* Rákóczi u. 3-5. előtt 1 db lucfenyő
* Rákóczi u. 33. előtt 1 db lucfenyő
* Rákóczi u. 41. előtt 1 db lucfenyő
* Rákóczi u. 43. előtt 2 db lucfenyő
* Rákóczi u. 53. előtt 1 db lucfenyő
* Rákóczi u. 49. előtt 1 db gömbjuhar
* Rákóczi u. 70. előtt 1 db duglaszfenyő, 1 db lucfenyő, 1 db tuja
* Rákóczi u. 46. előtt 1 db lucfenyő
* Rákóczi u. 30. előtt 1 db lucfenyő
* Rákóczi u. 12. előtt 3 db lucfenyő

A fák vezeték fölé nyúló részeinek levágására az EON által történt egyeztetés alapján 2016. július 19-én kerülhet sor. Erre a napra tudják biztosítani az áram kikapcsolását a Rákóczi utcában. A vezeték alatti részek kivágására 2016. július 20-án kerülhet sor.

Az elvégzendő munkákra ajánlatkérési eljárást folytattunk le. Megkerestünk 5 vállalkozót melyből 2 élt ajánlattételi lehetőségével. A pályázatok beadási határideje: 2016. június 24. 9.00 óra volt.

Az ajánlatkérésben két ár meghatározását kértük:

1. fák kivágásának költsége, ha a faanyag a vállalkozót illeti meg
2. fák kivágásának költsége, ha a faanyag az önkormányzatot illeti meg

Az ajánlatkérésben kértük a fák esetlegese pótlásának költségét is meghatározni. A fakivágás 10 ingatlant érint, az elkészült fásítási terv alapján ingatlanonként 2 db gömbjuhar telepítését kell megoldani.

Javaslatot teszünk arra, hogy a Képviselő-testület a fák kivágására úgy hirdessen nyertest, hogy a faanyag a vállalkozót illesse meg.

Javasoljuk azt is, hogy a fák pótlásáról a képviselő-testület ne döntsön.

Kérem a Képviselő-testületet a bontási jegyzőkönyv megtárgyalására és a határozati javaslat elfogadására.

Nick, 2016. június 24.

Sipos-Nagy Anita sk.

 igazgatási ügyintéző

**Határozati javaslat:**

1. Nick Község Önkormányzatának Képviselő-testülete úgy dönt, hogy a Rákóczi utcában lévő fák kivágására – a faanyag a vállalkozót illeti meg - a Répce Park Szociális Szövetkezetet (9623 Répceszentgyörgy, Kiss E. u. 8.) hirdeti ki nyertesnek bruttó 762.000,- forint összegben. A fák kivágásának költségét a 2016. évi általános tartalék terhére biztosítja. Felhatalmazza a polgármester a vállalkozási szerződés aláírására.
2. Nick Község Önkormányzatának Képviselő-testülete a fák pótlásáról jelen árajánlatok alapján nem dönt, mivel az ajánlattevők nem tettek az ajánlatkérő rendelkezésére álló anyagi fedezet mértékére tekintettel megfelelő ajánlatot.

**Felelős**: Csorba József polgármester,

 dr. Kiss Julianna jegyző

**Határidő**: azonnal